                                                                                                                               Anexa 1
ACORD DE PARTENERIAT
privind organizarea unei sesiuni științifice

Părțile
            Organizator 
1. Societatea Ortopezilor si Traumatologilor din Oltenia, reprezentata prin Prof. univ. dr. Grecu Dan sub patronajul științific al Universității de Medicină și Farmacie Craiova, cu sediul în Str. Petru Rareș nr. 2, cod poștal 200349, Craiova, județul Dolj, având cod fiscal 10815397,

Partener 
2. Consiliul Județean Mehedinți, cu sediul în str. Traian, nr. 89, Drobeta Turnu Severin, reprezentat de președinte Av. Aladin Georgescu Gigi, prin Spitalul Județean de Urgență Drobeta-Turnu Severin – Secția Ortopedie și Traumatologie, cu sediul în Drobeta-Turnu Severin, Bd. Mihai Viteazu nr. 6D, cod fiscal 4222239, cont IBAN RO88TREZ46121F335000XXXX deschis la Trezoreria Drobeta-Turnu Severin, reprezentat legal prin Dr. Bobilca-Mohora Eleonora, Manager.

Partener
3. Municipiul Drobeta-Turnu Severin – reprezentat de dl. Screciu Marius-Primar, cu sediul în Str. Mareșal Averescu nr. 2, CUI 4426581, cont IBAN RO18TREZ24A660601201900X deschis la Trezoreria Municipiului Drobeta-Turnu Severin, prin Primăria Municipiului Drobeta Turnu Severin  și Palatul Culturii Teodor Costescu.  
 
Art. 1 Obiectul acordului de parteneriat
	Obiectul prezentului acord îl reprezintă organizarea Conferinței anuale a Societății Ortopezilor și Traumatologilor din Oltenia, in municipiul Drobeta Turnu Severin.
Art. 2 Obiectivele colaborării
1. Asigurarea organizării și desfășurării în condiții optime a activităților aferente evenimentului științific.
2.        Valorificarea potențialului  de dezvoltare al orașului în domeniul sănătății.
3.     Promovarea imaginii și vizibilității Municipiului Drobeta Turnu Severin, ca destinație atractivă pentru activități medicale și profesionale, prin derularea de proiecte și parteneriate în domeniul medical, în vederea atragerii de specialiști și investiții.
	4.	Activitățile care se vor derula în cadrul proiectului sunt:
	•	stabilirea programului evenimentului;
	•	stabilirea listei invitaților și asigurarea participării acestora;
	•	realizarea elementelor vizuale ale evenimentului;
	•	stabilirea grupului țintă și invitarea participanților;
	•	promovarea evenimentului;
	•	înscrierea și selecția participanților;
	•	pregătirea spațiului de desfășurare a evenimentului;
	•	organizarea logistică a evenimentului;
	•	raportarea activităților desfășurate.
Art. 3 Responsabilitățile partenerilor
	Organizator
	Societatea Ortopezilor si Traumatologilor din Oltenia, sub patronajul științific al Universității de Medicină și Farmacie Craiova:
	•	organizează evenimentul;
	•	dispune de resursele logistice necesare desfășurării în bune condiții a evenimentului;
	•	asigură coordonarea organizării evenimentului;
	•	asigură servicii de masă de tip catering pentru participanți;
	•	asigură realizarea unor tipărituri promoționale;
	•	oferă consultanță în elaborarea programului evenimentului;
	•	avizează realizarea elementelor vizuale ale evenimentului;
	•	promovează evenimentul pe site-ul propriu și prin alte mijloace de comunicare;
	•	comunică permanent cu partenerii pentru buna organizare a evenimentului;
	•	participă la întâlnirile de lucru ale echipei de organizare.

	Consiliul Județean Mehedinți prin Spitalul Județean de Urgență Drobeta-Turnu Severin:
	•	promovează evenimentul pe site-ul propriu și prin alte mijloace de comunicare;
	•	comunică permanent cu partenerii pentru buna organizare a evenimentului;
	•	participă la întâlnirile de lucru ale echipei de organizare;
	•	participă la eveniment prin prezentarea de lucrări științifice.
   	Municipiul Drobeta-Turnu Severin prin Primăria Municipiului Drobeta Turnu Severin și Palatul Culturii Teodor Costescu
	•	sprijină organizarea evenimentului;
	•	comunică cu partenerii pentru buna desfășurare a activităților;
	•	prin Primăria Municipiului Drobeta Turnu Severin sprijină financiar desfășurarea evenimentului  prin finanțarea sumei de 5000 lei de la bugetul local, iar prin Palatul Culturii Teodor Costescu sprijină logistic organizarea evenimentului prin punerea la dispoziție a spațiilor necesare desfășurării acestuia.
Art. 4 Dispoziții finale
	•	Prezentul acord intră în vigoare la data semnării de către toate părțile și este valabil până la data de 10.05.2026, inclusiv, respectiv data ultimei zi a Conferinței anuale a Societății Ortopezilor și Traumatologilor din Oltenia.
	•	Părțile se vor informa reciproc asupra tuturor acțiunilor întreprinse în vederea organizării evenimentului.
	•	Partenerii vor comunica în timp util eventualele modificări apărute.

	•	Prezentul acord încetează la expirarea perioadei convenite sau prin acordul scris al părților.

